Ur poent all a zo: pouez ar gevredigezh, ar vignoned. An deiz all edomp e ti mignoned da'm gwreg. Ha n'eo ket evit kelo ne gomprenont ket brezhoneg e vijen aet e galleg da'm merc'h! N'eus bet lavaret netra din, paneve an traoù boutin: "Me 'gave din e oa ur yezh varv eus ar brezhoneg a-raok ober anaoudegezh ganit. Gwir eo ne vez ket klevet na gwelet kalz." Ne c'hallen ket  mont a-enep seurt komzoù.